**CENU APTAUJA TNPz 2022/31**

**“Iekārto griestu montāža Pastendes pamatskolā”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: “Iekārto griestu montāža Pastendes pamatskolā”
	2. Apjomi norādīti pievienotajā 3. pielikumā – Darbu apjomu tāme.
	3. Paredzamais līguma izpildes laiks: no 2022. gada 13. jūnija līdz 2022. gada 19. augustam.
	4. Darbu izpildes vieta: Skolas iela 1, Pastende, Ģibuļu pagasts, Talsu novads.
	5. Paredzamā līgumsumma nedrīkst pārsniegt **EUR 9900,00** (deviņi tūkstoši deviņi simti *euro* un 00 centi) bez PVN.
	6. Līgums ar šīs cenu aptaujas uzvarētāju tiks noslēgts nekavējoties pēc cenu aptaujas rezultātu izziņošanas.
2. **Piedāvājuma iesniegšanas vieta:**
	1. Piedāvājumu pretendenti iesniedz, nosūtot tos uz e-pastu iepirkumi@talsi.lv līdz **2022. gada 28. martam** **plkst. 9:00.**
	2. Kontaktpersona: Pastendes pamatskolas saimniecības pārzinis Aivis Freijs, tālr. 26180133, e‑pasts: aivis.freijs@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai “Iekārto griestu montāža Pastendes pamatskolā”, identifikācijas Nr. TNPz 2022/31.
3. **Piedāvājuma noformēšana:**
	1. Piedāvājumam pilnībā jāatbilst 3. pielikumam – Darbu apjomu tāmei. Darbu apjomu tāme jāaizpilda ievērojot noteikumus par Latvijas būvnormatīvu LBN 501-17 “Būvizmaksu noteikšanas kārtība”.
	2. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	3. Pretendentam iepriekšējo 5 (piecu) gadu laikā ( 2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir līdzvērtīga rakstura un apjoma pieredze jaunu objektu un esošu objektu pārbūves vai atjaunošanas būvdarbos, kur veikti remonta darbi t.i. Pretendents ir izpildījis vismaz 1 (vienu) līgumu kur veikti remonta darbi līdzvērtīgā apjomā. Pie iesniedzamajiem dokumentiem, jāpievieno no pretendenta puses aizpildīts 4.pielikums – Pretendenta kvalifikācija un pieredze.
	4. Pie iesniedzamajiem dokumentiem jāpievieno apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto būvdarbu apjomu kā galvenajam būvuzņēmējam), klāt pievienojot vismaz 1 pozitīvu atsauksmi no pasūtītāja.
	5. Pie iesniedzamajiem dokumentiem Pretendentam, jāpievieno no savas puses aizpildīts 1. pielikums – Pretendenta pieteikums un finanšu piedāvājums, klāt pievienojot 2. pielikumu – Apliecinājums par objekta apsekošanu.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi**: Visa līgumā paredzētā summa tiks samaksāta 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot **24. martā no plkst. 9:00 līdz 12:00**, iepriekš vienojoties par apsekošanas laiku ar 2.2. punktā minēto kontaktpersonu.
8. **Remontdarbu saskaņošana:** Remontdarbus obligāti jāsaskaņo ar tajā pašā laikā notiekošajiem elektroinstalācijas pārbūves darbiem (darbus veic SIA “VSD serviss”).
9. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
10. **Iestāde:**
	1. Pārbaudīs piedāvājumu atbilstību Instrukcijā pretendentam un Darbu apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
11. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darba apjomos noteiktajām prasībām, kā arī citos gadījumos saskaņā ar Likumu.